SO. 
con 


ectat cu actualitatea 


îi Acasă / Știrile 60m.RO / Politică 

Politică 

PNL, directive de fraudare a votului? Ancheta 
care zguduie scena politică 

Surse apropiate procesului electoral dezvăluie un plan elaborat pus la cale de 
Partidul Naţional Liberal (PNL) pentru a manipula rezultatele votului în favoarea 
lui Nicolae Ciucă, candidatul lor la prezidenţiale. Informaţiile primite sugerează că 
directivele transmise în teritoriu includ strategii de deturnare a voturilor destinate 
lui George Simion, președintele AUR, și adăugarea lor în mod ilegal la scorul 
electoral al lui Ciucă. 


Mai mult, rețeaua de influenţă a PNL ar fi implicată într-o operaţiune amplă de 
aducere organizată a alegătorilor la secţiile de votare. Din informaţiile obținute, 
mijloacele de transport ar fi puse la dispoziţie pentru a asigura prezenţa masivă a 
votanţilor fideli PNL. În plus, se vehiculează că în unele judeţe ar fi fost alocate sume 
importante pentru cumpărarea voturilor, o practică ce încalcă flagrant legea 
electorală și valorile democratice. 


Un participant anonim din interiorul organizaţiei locale a PNL ne-a spus: „Am fost 
instruiți să ne concentrăm pe secţiile unde Simion este popular și să deturnăm 
voturile în favoarea lui Ciucă. Totul se face sub pretextul protejării votului, dar 
realitatea este alta." 


Aceste acuzaţii grave ridică semne de întrebare asupra integrității procesului 
electoral și asupra implicării instituţiilor responsabile cu organizarea și 
supravegherea alegerilor. Dacă aceste informaţii se confirmă, vorbim despre o 
încercare de deturnare a democraţiei și o lovitură directă la adresa voinţei poporului 
român. 


România merită alegeri corecte, iar cetățenii trebuie să fie siguri că votul lor este 
respectat. Instituţiile abilitate sunt obligate să investigheze rapid aceste acuzaţii și să 


ia măsuri ferme împotriva celor responsabili. 

Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Comentează! 


Crin Antonescu prevestește dezastrul 
pentru liberali: Nicolae Ciucă ar putea 
intra în turul doi, dacă 12 candidaţi ar 


fi scoşi de pe buletine 

Crin Antonescu spune că bătălia este deja pierdută 
pentru liberali și că el nu va vota la aceste alegeri 
partidul al cărui președinte a fost. Mai mult, acesta 
susține că există riscul ca PNL să aibă chiar soarta 
ţărăniștilor, care nu au mai fost relevanţi politic 
după ce au fost la guvernare. 

Aflat la Bruxelles, Crin Antonescu a vorbit, într-un interviu 


pentru Hotnews.ro, despre cei pe care îi consideră responsabili 
pentru scorul partidului şi despre ceea ce crede că sunt greşeli de 


strategie în promovarea candidatului liberal în campania 
prezidenţială. 


Şansele lui Nicolae Ciucă de a intra în turul 2 sunt pur teoretice, 
crede Antonescu: 


„Mai sunt câteva zile până la alegeri. Or, eu am spus lucruri care 
deja nu se mai pot schimba. Ca, teoretic, ar putea interveni lebede 
negre sau alte păsări, că ar putea fi scoşi 12 candidaţi de pe 
buletine, nu ştiu”. 


Antonescu crede că PNL va nu va obţine mai mult de 15% la 
alegerile parlamentare, în funcţie de mobilizarea membrilor de 
partid, precizând că s-ar fi putut ajunge la 30% cu o altă strategie. 


„Eu cred că partidul ar fi avut şi oamenii, şi ideile, şi capacitatea de 
conducere a unor campanii electorale care să-l ducă la 30% şi să 
se bată cu şanse bune la preşedinţia României. Nu cred că se va 
întâmpla acest lucru. Mă aştept la un scor de 15% la parlamentare, 
în funcţie de gradul de mobilizare. Şi mă tem ca problema 
candidatului prezidenţial în turul Il deja nu prea se mai pune. 


Apropos de ceea ce spun reprezentanţii partidului aflaţi în 
campanie, e de remarcat ceva destul de trist: cred că au ajuns, pur 
şi simplu, să vorbească între ei. Parcă ar fi cu spatele la cetăţeni. 
Mie, cetăţean, nu poţi să-mi dai ca argument să votez un om sau 
un partid doar convingerea ta că el va câştiga. 


Or, ei vorbesc la televizor doar ca să se audă unii pe alţii şi pentru 
a semna în faţa colegilor o condică de prezenţă la televizor. E 
valabil pentru toate partidele, nu doar pentru PNL. 


Dar eu cred că PNL riscă foarte mult prin această campanie 
incoerentă, lipsită de identitate, în care, în anumite momente, 
prilejuieşte chiar situaţii jenante”, a spus Antonescu. 


„De la Ciucă scriitorul s-a trecut la Ciucă bunelul“ 

BI ICBALUIG LU III GZILICA GLCILUI BUCIICIALLAGIC; HILL GUCvAI, LA IUCC, 
ar fi fost o şansă bună din punct de vedere electoral, noi am avut 
în campanie următoarele construcţii: nu Ciucă generalul, ci Ciucă 
scriitorul. Or, el n-a scris vreun tratat de geopolitică, despre arta 
războiului, despre sistemul de securitate şi apărarea României, ci 
un fel de „Amintiri din copilărie” care au avut darul de a câştiga un 
cititor încântat, scriitorul Mircea Dinescu, dar atât. 


De la Ciucă scriitorul s-a trecut la Ciucă bunelul, care poate să fie o 
chestiune foarte simpatică, foarte tandră, dar care se potriveşte 
puţin cu imaginea generalului. 


După aceea, la un moment al campaniei electorale, s-a încercat 
aplicare de proteze: Proteza „Nicuşor Dan”, într-un moment cam 
jenant de împingere, alături de alţi contracandidaţi, la uşa 


primarului general, pentru favoruri electorale. 


Cei 5 vinovaţi pentru eventualul eșec al PNL în 
alegeri 


Apoi, Proteza „Bolojan”. Cât poate fi de credibil PNL când nici 
măcar azi nu are o decizie oficială cu privire la eventuala poziţie 
de premier a lui Bolojan, când în ultimii 5 ani a desemnat 3 
premieri şi niciodată nu l-a luat în calcul şi când însăşi această 
protezare apare după ce un alt contracandidat, doamna Elena 
Lasconi, a invocat această posibilitate. 


După ce s-a terminat şi cu operaţiunea „Proteze”, s-a trecut la 
operaţiunea „Ciucă în luptă cu urmaşii comunismului. Ciucă fiind 
singurul candidat major care a fost membru al Partidului 
Comunist. Şi nici nu mai contează, tema e oricum ridicol de 


3» 


inactuală”, a arătat Antonescu. 


Pentru eventualul eşec al partidului la aceste alegeri, fostul lider al 
PNL îi consideră vinovaţi pe Nicolae Ciucă, Lucian Bode, Rareş 
Bogdan, Dan Motreanu şi Gheorghe Flutur, care „au conceput 
această strategie”. 

